सेवा क्षेत्र के पीएमआई में जून 2015 में गिरावट आई थी और पिछले साल नवंबर में यह तीन साल के सबसे निचले स्तर पर चला गया था। अब सेवा पीएमआई 50.0 से ऊपर है जो वृद्धि को दर्शाता है। आईएचएस मार्किट की अर्थशास्त्री और इस रपट की लेखिका पॉलीयाना डी लीमा का कहना है कि सेवा गतिविधियों में बढ़ोतरी विनिर्माण पीएमआई के अनुरूप ही है जो फरवरी में लगातार दूसरे महीने बढ़ी है। हालांकि, सेवा क्षेत्र के लिए वार्षिक अनुमान नरम ही रहा है। इसके अलावा निक्की इंडिया कंपोजिट पीएमआई आउटपुट इंडेक्स फरवरी में 50.7 रहा है जो जनवरी में 49.4 था। यह सूचकांक विनिर्माण और सेवा दोनों क्षेत्र की गतिविधियों को संयुक्त रूप में दर्शाता है। रपट में पिछले साल अक्‍टूबर के बाद से पहली बार निजी क्षेत्र की गतिविधियों में वृद्धि नजर आई है।